( 320 | 
C'est assavoir , sy deux vieux cignes sont marquez tous deux de 
la marque d’un desdits seigneurs seulement, où qu'ils soient 
trouvez, tous les josnes soient signez de la marque dudit 
seigneur. 
Se le cas estoit que cignes sauvaiges fussent trouvez en ladite 
rivière d'Escarpe, les josnes appartiendroient au seigneur à quy 
la seigneurie de la dite rivière seroit , et les laisseroit aller en la 
dite rivière jusques à son bon plaisir. 
Au cas que un cigne sauvaige se fut apparié avecq un cigne 
marcquié, le cigne marcquié emporteroit son droict et non le père. 
Et le seigneur sur la seigneurie duquel il auroit couvé emporte- 
roit la moictié. 
Et soit mémoire que toutes et quantes fois que cignes non signez, 
ou seignez d’aultre marcque que desdicts seigneurs dessus nom- 
mez, atant marques dessus ladicte rivière , sont trouvés en 
ladite rivière d'Escarpe , hors de l'eauwe des susdits seigneurs , 
les vieux et josnes ont esté toujours et sont applicquez au prouffit 
de la compaignie de ceulx enseignans. 
S'ensuivent les noms des prélatz et seigneurs aians seigneurie 
sur la rivière : 
Premièrement, les religieux, abbé et couvent d’Anchin; les re- 
ligieux, abbé et couvent de Marchiennes ; ceulx de Hasnon ; ceulx 
de Saint-Amand; Chasteau-l’Abbaie ; religieuses, abbesse et cou- 
vent de l'église de Flines: messieurs de Lallaing et Montigny, 
Warlaing et Mortaigne. 
S'enssuivent les enseignes de chacun seigneur dont leurs cignes 
sont enseignés sur la rivière d’Escarpe : 
Premier, l’abbesse de Flines mect à ces cignes une croche au 
droiet costé du becq et une porte-pièce à l'enclencq (f) costé. 
(1) Ænclenc ou esclence, gauche ; de là esclanche, épaule gauche du mouton. 
